Na temelju članka 17., stavka 3. Zakona o sustavu civilne zaštite („Narodne novine“ broj 82/15, 118/18. i 31/20) i članka 53. Statuta Općine Gornja Rijeka („Službeni glasnik Koprivničko-križevačke županije“ broj 1/18. i 5/20), općinski načelnik Općine Gornja Rijeka 7. rujna 2020. donosi

**ODLUKU**

**o donošenju Plana djelovanja civilne zaštite Općine Gornja Rijeka**

**Članak 1.**

Odlukom o donošenju Plana djelovanja civilne zaštite Općine Gornja Rijeka (u daljnjem tekstu: Odluka) donosi se Plan djelovanja civilne zaštite Općine Gornja Rijeka (u daljnjem tekstu: Plan).

**Članak 2.**

Osnova za izradu Plana je Procjena rizika od velikih nesreća za Općinu Gornja Rijeka (Odluka o donošenju Procjene rizika od velikih nesreća za Općinu Gornja Rijeka („Službeni glasnik Koprivničko – križevačke županije“ broj 18/18)).

**Članak 3.**

Plan je sastavni dio ove Odluke i nalazi se u njezinom prilogu.

**Članak 4.**

Ova Odluka stupa na snagu osmoga dana od dana objave u "Službenom glasniku Koprivničko-križevačke županije".

**OPĆINSKI NAČELNIK OPĆINE GORNJA RIJEKA**

KLASA: 810-03/19-01/02

URBROJ: 2137/25-20-3

Gornja Rijeka, 7. rujna 2020.

**OPĆINSKI NAČELNIK:**

Darko Fištrović